జబ్ వి మెట్
చిత్ర విజయం కోసం, ఈ చిత్ర నటులు విడివిడిగా అనేక టెలివిజన్ కార్యక్రమాలలో పాల్గొన్నారు. కరీనా కపూర్ "సరెగమప చాలెంజ్ 2007" అనే పాటలపోటీ కార్యక్రమానికి అతిధి న్యాయ నిర్ణేతగా వ్యవహరించగా, షాహిద్ వరుసగా "అముల్ స్టార్ వాయిస్ ఆఫ్ ఇండియా" మరియు "ఝలక్ దిఖలాజా" అనే కార్యక్రమాలలో కనిపించారు. తరువాత వారిద్దరు కలిసి "నాచ్ బలియే" అనే కార్యక్రమంలో కనిపించారు. ఇవే కాకుండా, ఈ చిత్ర నిర్మాతలు ముంబాయి[[లోని పశ్చిమ మరియు మధ్య రైల్వే లోని రెండు స్థానిక రైళ్ళకు చిత్రంలోని బొమ్మలను రంగులు వేయించారు, రైలు ప్రయాణికులకు షాహిద్ తో మాట్లాడే అవకాశం కలిగించి జబ వుయ్ మెట్ విజయం కోసం కృషి చేశారు.]] 23 అక్టోబరు 2007 నాటి రాత్రి, ముంబాయిలోని యాష్ రాజ్ స్టూడియోస్ లో ఈ చిత్రం కోసం పనిచేసిన కార్యవర్గం మరియు వారి కుటుంబసభ్యుల కోసం ఈ సినిమాను ముందుగా ప్రదర్శించారు.
జబ్ తక్ హై జాన్
కాశ్మీర్ ప్రాంతంలో మేజర్ సమర్ ఆనంద్ (షారుఖ్ ఖాన్) భారతీయ మిలిటరీలో బాంబ్ డిస్పోసల్ శాఖలో పనిచేస్తుంటాడు. బాంబ్ సూట్ వేసుకోకుండా, చిన్న గాయనికి కూడా గురి కాకుండా 97 బాంబులను నిర్వీర్యం చేసినవాడు. ఇంకా చేస్తూనే ఉంటాడు. తన ప్రాణాలను కూడా లెక్క చెయ్యకుండా తను చేసే ఈ సాహసం వెనకున్న కారణాల గురించి ఎవరికీ తెలియదు. ఓ రోజు డిస్కవరీ ఛానల్లో డాక్యుమెంటరీ ఫిలిం మేకర్ గా పనిచేసే అకీరా రాయ్ (అనుష్క శర్మ) తన స్నేహితులతో కాసిన పందెం గెలవడానికి అక్కడే ఓ చల్లటి నీళ్ళున్న సరస్సులోకి దూకి ఈదలేక సహాయం కోసం అరుస్తుంటుంది. అప్పుడు సమర్ తనని కాపాడి తన ఆర్మీ కోటుని కప్పుకోడానికిచ్చి తను వెళ్ళిపోతాడు. తన గదికి వెళ్ళాక అకీరా ఆ కోటులో ఓ డైరీని చూస్తుంది.